###  *Výbor*

*Národnej rady Slovenskej republiky*

 *pre nezlučiteľnosť funkcií*

24. schôdza výboru

**1633**

**U z n e s e n i e**

**Výboru Národnej rady Slovenskej republiky**

**pre nezlučiteľnosť funkcií**

z 20. septembra 2022

v konaní vo veci ochrany verejného záujmu a zamedzenia rozporu záujmov
č. VP/108/22/K voči verejnému funkcionárovi Petrovi Dratvovi, členovi rady Slovenského pozemkového fondu.

**Výbor Národnej rady Slovenskej republiky**

**pre nezlučiteľnosť funkcií**

## A. k o n š t a t u j e, ž e

1. v konaní č. VP/365/20/K rozhodnutím zo dňa 10. marca 2021, ktoré nadobudlo právoplatnosť 16. júla 2021 Výbor Národnej rady Slovenskej republiky pre nezlučiteľnosť funkcií uložil verejnému funkcionárovi Petrovi Dratvovi, členovi rady Slovenského pozemkového fondu pokutu v súlade s čl. 9 ods. 10 písm. a) ústavného zákona č. 357/2004 Z. z. o ochrane verejného záujmu pri výkone funkcií verejných funkcionárov v znení neskorších predpisov za porušenie čl. 7 ods. 1 ústavného zákona č. 357/2004 Z. z. o ochrane verejného záujmu pri výkone funkcií verejných funkcionárov v znení neskorších predpisov z dôvodu, že verejný funkcionár, ktorý bol menovaný do verejnej funkcie 5.6.2020, nepodal do 30 dní od ujatia sa verejnej funkcie oznámenie funkcií, zamestnaní, činností a majetkových pomerov za rok 2019, ktoré mal podať do 6.7.2020,
2. v konaní č. VP/135/21/K rozhodnutím zo dňa 26. januára 2022, ktoré nadobudlo právoplatnosť 10. marca 2022 Výbor Národnej rady Slovenskej republiky pre nezlučiteľnosť funkcií uložil verejnému funkcionárovi Petrovi Dratvovi, členovi rady Slovenského pozemkového fondu pokutu v súlade s čl. 9 ods. 10 písm. a) ústavného zákona č. 357/2004 Z. z. o ochrane verejného záujmu pri výkone funkcií verejných funkcionárov v znení neskorších predpisov za porušenie čl. 7 ods. 1 ústavného zákona č. 357/2004 Z. z. o ochrane verejného záujmu pri výkone funkcií verejných funkcionárov v znení neskorších predpisov z dôvodu, že verejný funkcionár nepodal oznámenie funkcií, zamestnaní, činností a majetkových pomerov za rok 2020
do 30. apríla 2021,
3. verejný funkcionár Peter Dratva, člen rady Slovenského pozemkového fondu tým, že doteraz nepodal oznámenie funkcií, zamestnaní, činností a majetkových pomerov
za rok 2021, ktoré mal podať do 30. apríla 2022, opäť porušil čl. 7 ods. 1 ústavného zákona č. 357/2004 Z. z. o ochrane verejného záujmu pri výkone funkcií verejných funkcionárov v znení neskorších predpisov;

## B. v y s l o v u j e s t r a t u  v e r e j n e j f u n k c i e

verejnému funkcionárovi Petrovi Dratvovi, členovi rady Slovenského pozemkového fondu podľa čl. 9 ods. 8 písm. a) ústavného zákona č. 357/2004 Z. z. o ochrane verejného záujmu pri výkone funkcií verejných funkcionárov v znení neskorších predpisov, keďže sa v predchádzajúcich konaniach č. VP/365/20/K a č. VP/135/21/K proti verejnému funkcionárovi počas jedného funkčného obdobia právoplatne rozhodlo, že porušil povinnosť ustanovenú ústavným zákonom č. 357/2004 Z. z. o ochrane verejného záujmu pri výkone funkcií verejných funkcionárov v znení neskorších predpisov;

**C. p o v e r u j e**

predsedu výboru

## vyhotovením písomného rozhodnutia podľa časti A a B tohto uznesenia v súlade s čl. 9 ods. 6 ústavného zákona č. 357/2004 Z. z. o ochrane verejného záujmu pri výkone funkcií verejných funkcionárov v neskorších predpisov,

## v súlade s čl. 10 ods. 1 ústavného zákona č. 357/2004 Z. z. o ochrane verejného záujmu pri výkone funkcií verejných funkcionárov v znení neskorších predpisov predložením písomného rozhodnutia na schválenie Národnej rade Slovenskej republiky na najbližšiu schôdzu Národnej rady Slovenskej republiky;

**D. o z n a m u j e, ž e**

dotknutý verejný funkcionár môže podať podľa čl. 10 ods. 2 ústavného zákona
č. 357/2004 Z. z. o ochrane verejného záujmu pri výkone funkcií verejných funkcionárov v znení neskorších predpisov návrh na preskúmanie rozhodnutia Výboru Národnej rady Slovenskej republiky pre nezlučiteľnosť funkcií, ktorým bola vyslovená strata verejnej funkcie na Ústavný súd Slovenskej republiky v lehote 30 dní odo dňa doručenia rozhodnutia
podľa čl. 10 ods. 1 ústavného zákona č. 357/2004 Z. z. o ochrane verejného záujmu pri výkone funkcií verejných funkcionárov v znení neskorších predpisov.

 Boris **S u s k o**, v. r.

 predseda výboru

Maroš **K o n d r ó t**, v. r.

overovateľ výboru